title: Smernica Komisie 2004/46/ES zo 16. apríla 2004, ktorou sa mení a dopĺňa smernica 95/31/ES ohľadne sukralózy E 955 a E 962 soli aspartamu-acesulfamuText s významom pre EHP.

text:
Dôležité právne oznámenie

|

32004L0046

Úradný vestník L 114 , 21/04/2004 S. 0015 - 0017

		Smernica Komisie 2004/46/ESzo 16. apríla 2004,ktorou sa mení a dopĺňa smernica 95/31/ES ohľadne sukralózy E 955 a E 962 soli aspartamu-acesulfamu(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 89/107/EHS z 21. decembra 1988 o aproximácii právnych predpisov členských krajín týkajúcej sa potravinárskych prídavných látok povolených pre použitie v potravinách určených pre ľudskú spotrebu [1], a najmä na jej článok 3 ods. 3 písm. a),po porade s Vedeckým výborom pre potraviny,keďže:(1) Smernica Komisie 95/31/ES z 5. júla 1995, ktorá obsahuje špecifické kritériá čistoty sladidiel používaných v potravinách [2], stanovuje kritériá čistoty pre sladidlá uvedené v smernici Európskeho parlamentu a Rady 94/35/ES z 30. júna 1994 o sladidlách používaných v potravinách [3].(2) Je nevyhnutné stanoviť kritériá čistoty pre sukralózu E 955 a soľ aspartamu-acesulfamu E 962.(3) Je nevyhnutné zohľadniť špecifikácie a analytické techniky pre prídavné látky, ako je to uvedené v Codex Alimentarius, podľa návrhu Spoločného výboru expertov FAO/WHO o prídavných látkach do potravín (JECFA).(4) Smernica 95/31/ES by mala byť preto zmenená a doplnená.(5) Opatrenia ustanovené v tejto smernici sú v súlade so stanoviskom Stáleho výboru o potravinovom reťazci a zdraví zvierat,PRIJALA TÚTO SMERNICU:Článok 1Príloha k smernice 95/31/ES je zmenená a doplnená v súlade s prílohou k tejto smernici.Článok 21. Členské krajiny prijmú platné zákony, nariadenia a správne opatrenia potrebné na dosiahnutie súladu s touto smernicou najneskôr do 1. apríla 2005. Bezodkladne doručia Komisii text týchto ustanovení a tabuľku so vzájomnými prepojeniami medzi týmito ustanoveniami a touto smernicou.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské krajiny oznámia Komisii znenie ustanovení vnútroštátnych právnych predpisov, ktoré prijmú v oblasti pôsobnosti tejto smernice.Článok 3Táto smernica nadobúda účinnosť dvadsiaty deň po jej uverejnení v Úradnom vestníku Európskej únie.Článok 4Táto smernica je adresovaná členským štátom.V Bruseli 16. apríla 2004Za KomisiuDavid Byrnečlen Komisie[1] Ú. v. ES L 40, 11.2.1989, s. 27. Smernica bola naposledy zmenená a doplnená nariadením (ES) č. 1882/2003 Európskeho parlamentu a Rady (Ú. v. ES L 284, 31.10.2003, s. 1).[2] Ú. v. ES L 178, 28.7.1995, s. 1. Smernica naposledy zmenená a doplnená smernicou 2001/52/ES (Ú. v. ES L 190, 12.7.2001, s. 18).[3] Ú. v. ES L 237, 10.9.1994, s. 3. Smernica naposledy zmenená a doplnená smernicou Európskeho parlamentu a Rady 2003/115/ES (Ú. v. ES L 24, 29.1.2004, s. 65).--------------------------------------------------PRÍLOHAV prílohe bude vložený nasledujúci text:"E955 E 955 SUKRALÓZASynonymá | 4,1′, 6′-trihlorgalaktosacharóza |DefiníciaChemický názov | 1,6-dichlór-1,6-dideoxi-β-D-fruktofuranosyl-4-chlór-4-deoxi-α-D-galaktopiranozída |EINECS | 259-952-2 |Chemický vzorec | C12H19Cl3O8 |Molekulárna hmotnosť | 397,64 |Kvantitatívny rozbor | Obsahuje nie menej ako 98 % a nie viac ako 102 % C12H19Cl3O8, počítané na bezvodom základe. |Popis | Biely až šedobiely, prakticky nezapáchajúci kryštalický prášok |IdentifikáciaA.pH (10 %-ného roztoku) | Nie menej ako 5,0 a nie viac ako 7,0 |B.Rozpustnosť | Voľne rozpustný vo vode, metanole a etanole Mierne rozpustný v etylacetáte |C.Infračervená absorpcia | Infračervené spektrum rozptylu bromidu draselného vykazuje relatívne maximá na podobných vlnách, aké sú vykazované v referenčnom spektre, ktoré bolo získané pri použití referenčného štandardu. |D.Tenkovrstevná chromatografia | Hlavný bod v testovacom roztoku má takú istú hodnotu Rf ako hlavný bod štandardného roztoku A, ktorý sa v teste používal na iné chlórované disacharidy. Tento štandardný roztok bol získaný rozpustením 1,0 g referenčného štandardu sukralózy v 10 ml metanolu. |E.Špecifická rotácia | [α]20D: + 84,0 o do + 87,5 o, počítané na bezvodom základe (10 % roztoku w/v) |ČistotaVoda | Nie viac ako 2,0 % (metóda Karla Fischera) |Osírený popol | Nie viac ako 0,7 % |Olovo | Nie viac ako 1 mg/kg |Ostatné chlórované disacharidy | Nie viac ako 0,5 % |Chlórované monosacharidy | Nie viac ako 0,1 % |Trifenylfosfínový oxid | Nie viac ako 150 mg/kg |Metanol | Nie viac ako 0,1 % |E962 E 962 SOĽ ASPARTAMU-ACESULFAMUSynonymá | Aspartam-acesulfam Soľ aspartamu-acesulfamu |Definícia | Soľ sa pripravuje nahriatím približného pomeru 2:1 (w/w) aspartamu a acesulfamu K v roztoku s kyslým pH a postupnou kryštalizáciou. Draslík a vlhkosť sú eliminované. Produkt je viac stabilný ako samotný aspartam. |Chemický názov | 6-metyl-1,2,3-oxatiazín-4(3H)-one-2,2-dioxid soľ kyseliny L-fenylalanyl-2-metyl-L-α-aspartickej |Chemický vzorec | C18H23O9N3S |Molekulárna hmotnosť | 457,46 |Kvantitatívny rozbor | 63,0 % až 66,0 % aspartamu (suchý základ) a 34,0 % až 37,0 % acesulfamu (kyselinová forma na suchom základe). |Popis | Biely, prakticky nezapáchajúci kryštalický prášok |IdentifikáciaA.Rozpustnosť | Veľmi slabo rozpustný vo vode; mierne rozpustný v etanole |B.Prenos | Prenos 1 %-ného roztoku vo vode, určený v jednocentimetrovej bunke na 430 mm pomocou vhodného spektrofotometra a pri využití vody ako referenčnej veličiny, je najmenej 0,95, čo zodpovedá absorpcii najviac 0,022. |C.Špecifická rotácia | [α]20D: + 14,5 o do + 16,5 o Určená pri koncentrácii 6,2 g v 100 mililitrovom roztoku kyseliny mravčej (15 N) počas 30-minútovej prípravy roztoku. Vydelením vypočítanej špecifickej rotácie číslom 0,646 je možné upraviť obsah aspartamu v soli aspartamu-acesulfamu. |ČistotaStrata pri schnutí | Nie viac ako 0,5 % (105 °C, 4 h) |5-Benzyl-3,6-dioxo-2-piperazin octová kyselina | Nie viac ako 0,5 % |Olovo | Nie viac ako 1 mg/kg" |--------------------------------------------------